Utilfredshed med offentlighedsloven og skolereformen får formand til at melde sig ud af partiet.

Det meddeler formanden for Radikale i Nordjyllands Storkreds, Nicolaj Holm. I går var der generalforsamling i partiet i Thisted, hvor Peter Olesen trådte tilbage som formand. I dag offentliggøres det, at han forlader partiet. Det skyldes ifølge Nicolaj Holm, at Peter Olesen var uenig med partiet i folkeskolereformen og forslaget til en ny offentlighedslov. - Jeg har respekt for den beslutning, Peter har taget, og det er klart, at hvis man ikke er enig i politikken, skal man selvfølgelig ikke blive. Men jeg er da ked af, at han melder sig ud, for jeg har arbejdet tæt sammen med ham i lang tid, siger Nicolaj Holm.